open-index/open-wikipedia-markdown huggingface dataset:
Пред изгрејсонце

**Пред изгрејсонце** – американски филм, во режија на Ричард Линклејтер. Главните улоги ги толкуваат Итан Хоук и Џули Делпи.

## Содржина
Додека патува со воз низ Европа, Американецот Џеси ја запознава младата Французинка Селин. Двајцата одлучуваат да слезат од возот во Виена и да поминат еден ден заедно. Тие шетаат низ градот и разговараат за различни теми, како: љубовта, емоциите, уметноста и реинкарнацијата.

## Наводи

Категорија:Американски филмови
Категорија:Филмови на англиски јазик
Категорија:Филмови на Ричард Линклејтер
Категорија:Филмови со Итан Хоук
Категорија:Филмови на француски јазик
Категорија:Филмови од 1995 година
Марсовец: Спасувачка мисија

**Марсовец: Спасувачка мисија** – американски филм, во режија на Ридли Скот. Главните улоги ги толкуваат Мет Дејмон, Џесика Честејн, Кристен Виг и Џеф Даниелс.

## Содржина
За време на една мисија на Марс, сите мислат дека астронаутот Марк Вотни е мртов по една силна бура, кога екипажот морал да го остави. Но, Марк успева да преживее и, оставен сам на себе, мора да го користи умот да остане жив и да им се јави на колегите на Земјата.

## Наводи

Категорија:Американски филмови
Категорија:Филмови на англиски јазик
Категорија:Филмови на Ридли Скот
Категорија:Филмови со Мет Дејмон
Категорија:Филмови со Џеф Даниелс
Категорија:Филмови од 2015 година
Категорија:Американски 3D-филмови
Црква „Св. Недела“ - Сирхан

**Света Недела** — црква во месноста Сирхан, која претставува викенд-населба, во Општина Ресен, Македонија. Црквата се наоѓа во атар на селото Шурленци.

Црквата е изградена од жителите на викенд-населбата Сирхан, околу која се наоѓаат и неколку гробови, како и помошен објект за потребите на верниците. Сместена е на самиот пат кој води од Ресен.

## Галерија


Податотека:Викиекспедиција Преспа 47.jpg|Поглед на црквата
Податотека:Викиекспедиција Преспа 49.jpg|Заден поглед на црквата


## Поврзано
* Ресенско архијерејско намесништво
* Втора ресенска парохија
* Шурленци
* Сирхан

## Наводи

## Надворешни врски

Категорија:Шурленци
Отешево
Игра на судбината (филм на Питер Челсом)

**Игра на судбината** (англиски: *Serendipity*) – американски филм, во режија на Питер Челсом. Главните улоги ги толкуваат Џон Кјузак и Кејт Бекинсејл.

## Содржина
Еден зимски ден, во текот на божиќниот метеж низ продавниците, Џонатан (го игра Кјузак) и Сара (ја игра Бекинсејл) се среќаваат во една продавница. Меѓу нив веднаш се јавува голема привлечност, иако и двајцата веќе имаат сериозни врски. Тие ја минуваат вечерта заедно, шетајќи низ улиците на Менхетн, а кога ќе се приближи крајот на вечерта, Џонатан предлага да си ги разменат телефонските броеви. Сепак, Сара предлага да ја остават судбината да се погрижи за нивната иднина.

## Наводи

Категорија:Американски филмови
Категорија:Филмови на англиски јазик
Категорија:Филмови со Џон Кјузак
Категорија:Филмови со Кејт Бекинсејл
Категорија:Филмови на француски јазик
Категорија:Филмови од 2001 година
Споменик за Преспанското советување на ЦК на КПМ

**Споменик за Преспанското советување на ЦК на КПМ** или само **Споменик за Преспанското советување** — споменик во близина на раселеното село Отешево, во непосредна близина на брегот на Преспанското Езеро, посветен на Преспанското советување на Централниот комитет на Комунистичката партија на Македонија, кое се одржало од 2 до 4 август 1943 година.

На советувањето присуствувале највисоките воени и политички раководители, а на кое биле донесени одлуки судбоносни за понатамошниот тек на НОБ и ПОМ, сè до заседанието на АСНОМ.

Споменикот е изграден од армиран бетон. Состојбата на споменикот е лоша, бидејќи никој не го одржува и посетува.

## Галерија


Податотека:Викиекспедиција Преспа 42.jpg|Скалите до споменикот
Податотека:Викиекспедиција Преспа 45.jpg|Спомен-плочата кај споменикот за одржаното советување
Податотека:Викиекспедиција Преспа 46.jpg|Поглед на самиот споменик


## Наводи

## Надворешни врски

Категорија:Споменици од НОБ во Македонија
Категорија:Отешево
Смртта ѝ прилега

**Смртта ѝ прилега** (англиски: *Death Becomes Her*) — американски филм, во режија на Роберт Земекис. Главните улоги ги толкуваат Мерил Стрип и Брус Вилис.

## Содржина
Две жени, едната авторка на прирачници за убавина а другата вообразена глумица, се караат околу тоа која е попривлечна. Тие не можат да одолеат да не го земат магичниот напиток којшто гарантира вечна младост и убавина. Но, на нивно големо изненадување, откриваат дека ѓаволскиот напиток има неочекувани разорни и морбидно-смешни споредни ефекти.

## Наводи

Категорија:Американски филмови
Категорија:Филмови на англиски јазик
Категорија:Филмови со Мерил Стрип
Категорија:Филмови со Брус Вилис
Категорија:Филмови на Роберт Земекис
Категорија:Филмови од 1992 година
Пролетен распуст

**Пролетен распуст** (англиски: *Spring Breakers*) – американски филм, во режија на Хармони Корин. Главните улоги ги толкуваат Селена Гомес, Ванеса Хаџенс и Џејмс Франко.

## Содржина
Фејт, Кенди, Коти и Брит се студентки кои се досадуваат на колеџот. Сакаат да заминат на пролетен распуст во Флорида, но немаат пари за да си го дозволат тоа. Затоа, трите другарки (без Фејт) ограбуваат ресторан, а потоа сите пари ќе ги потрошат на безгрижен живот.

## Наводи

Категорија:Американски филмови
Категорија:Филмови на англиски јазик
Категорија:Филмови со Селена Гомес
Категорија:Филмови со Џејмс Франко
Категорија:Филмови од 2012 година
Дух (филм на Френк Милер)

**Дух** (англиски: The Spirit) – американски филм од 2008 година, во режија на Френк Милер. Главните улоги ги толкуваат Ева Мендез и Семјуел Л. Џексон.

## Содржина
Полицаецот-почетник Дени Колд е брутално убиен, но мистериозно се враќа од мртвите во вид на „Дух“ – херој чија мисија е да се бори против силите на злото во Централ Сити. Кога ќе дознае дека неговиот непријател, злосторникот Октопод, е во потрага по вечен живот, „Дух“ решава да го попречи во остварувањето на планот. Но, патем, тој среќава група заводливи жени, кои сакаат да му го одвратат вниманието од неговата задача.

## Наводи

Категорија:Американски филмови
Категорија:Филмови на англиски јазик
Категорија:Филмови со Ева Мендез
Категорија:Филмови со Семјуел Л. Џексон
Категорија:Филмови на Френк Милер
Категорија:Филмови од 2008 година
Забрането кралство

**Забрането кралство** (англиски: *Forbidden Kingdom*) – американски филм од 2008 година, во режија на Роб Минкоф. Главните улоги ги толкуваат Џеки Чен и Џет Ли.

## Содржина
Копајќи по пиратските ДВД-ја во една заложилница во кинескиот кварт, Џејсон доаѓа до чудесно откритие, кое ќе го врати во времето на древната Кина. Кога ќе пристигне таму, тој добива важна задача – да го ослободи славниот воин Кралот на мајмуните кого го заробил лошиот војсководец од Жад.

## Наводи

Категорија:Американски филмови
Категорија:Филмови од 2008 година
Категорија:Филмови на англиски јазик
Категорија:Филмови со Џеки Чен
Бродолом на животот

**Бродолом на животот** – американски филм, во режија на Роберт Земекис. Главните улоги ги толкуваат Том Хенкс, Пол Санчес и Лари Вајт.

## Содржина
Чак Ноланд (го игра Хенкс) е врвен професионалец, вработен во фирмата „Федекс“, така што често патува по светот. Неговиот брз живот ќе биде прекинат кога паѓа авионот со кој лета на една работна задача. Чак успева да преживее, но останува сам на еден далечен остров, отсечен од цивилизацијата и без можност да се спаси.

## Наводи

Категорија:Американски филмови
Категорија:Филмови на англиски јазик
Категорија:Филмови со Том Хенкс
Категорија:Филмови на Роберт Земекис
Категорија:Филмови од 2000 година
Џек и Сара

**Џек и Сара** – британски филм, во режија на Тим Саливен. Главните улоги ги толкуваат Џуди Денч и Ричард Грант.

## Содржина
Адвокатот Џек работи под голем притисок, но верува дека животот му е потполно среден, зашто има успешна кариера и убава жена, а очекува и дете. Меѓутоа, жена му умира за време на породувањето, така што Џек мора да ја одгледува ќеркичката Сара, која го добива името во чест на мајката. Иако во голем шок, Џек е принуден да се бори со тагата за доброто на бебето. На почетокот, тој ја одбива, но потоа ја прифаќа помошта од еден старец, кој се однесува како негов батлер, како и помошта од младата Ејми, која станува дадилка на бебето.

## Наводи

Категорија:Филмови на англиски јазик
Категорија:Филмови со Џуди Денч
Категорија:Британски филмови
Категорија:Филмови од 1995 година
Четири пердуви

**Четири пердуви** (англиски: *The Four Feathers*) – филм од 2002 година, во режија на Шехар Капур. Главните улоги ги толкуваат Хит Леџер, Вес Бентли и Кејт Хадсон.

## Содржина
Филмот претставува приказна за дезертерството на еден британски офицер, сместена кон крајот на 19 век во Африка. По своето бегство, тој добива четири бели пердуви од неговите пријатели и од свршеницата, како симбол на неговиот предавнички чин.

## Наводи

Категорија:Филмови на англиски јазик
Категорија:Филмови со Хит Леџер
Категорија:Филмови од 2002 година
Бес под контрола

**Бес под контрола** – американски филм од 2003 година (во жанрот комедија), во режија на Питер Сегал. Главните улоги ги толкуваат: Адам Сендлер, Џек Николсон, Вуди Харелсон и Мариса Томеи.

## Содржина
Дејв Бузник е мирен човек кого го малтретира шефот, а неговата девојка Линда се гледа со поранешното нејзино момче. Во Дејв тлее гневот, така што при едно недоразбирање, тој ја губи самоконтролата и прави голем испад.

## Наводи

Категорија:Филмови на англиски јазик
Категорија:Филмски комедии
Категорија:Филмови од 2003 година
Категорија:Филмови со Џек Николсон
Категорија:Филмови со Вуди Харелсон
Категорија:Филмови со Адам Сендлер
Категорија:Филмови со Мариса Томеи
Категорија:Американски филмови
Далечна земја

**Далечна земја** – американски филм, во режија на Рон Хауард, со Том Круз и Никол Кидман во главните улоги.

## Содржина
Џозеф Донели е сиромашен земјоделец во Ирска, во 19 век, кој ги губи таткото и домот поради бескрупулозните земјопоседници. Со намера да му се одмазди на баронот за неправдата што му е нанесена на неговото семејство, Џозеф се запознава со ќерката на баронот и тие бегаат во Америка. Притоа, на патот за САД, таа е ограбена во бродот и двајцата со малку пари се мачат да преживеат во најлошиот дел на Бостон.

## Наводи

Категорија:Филмови на англиски јазик
Категорија:Филмови на Рон Хауард
Категорија:Филмови со Том Круз
Категорија:Филмови со Никол Кидман
Категорија:Американски филмови
Категорија:Филмови од 1992 година
Падот на црниот јастреб (филм)

**Падот на црниот јастреб** (англиски: *Black Hawk Down*) — американски филм, во режија на Ридли Скот, со Ерик Бана и Том Харди во главните улоги.

## Содржина
Во 1990-тите, елитни американски војници учествуваат во една акција во Сомалија, со цел да грабнат високи офицери на една воена фракција поради чија корумпираност гладуваат стотици илјади Сомалијци. Меѓутоа, едночасовната акција пропаѓа при што се срушени два хеликоптера од типот „Блек хок“, така што започнува петнаесетчасовна акција за спасување.

## Наводи

Категорија:Филмови на англиски јазик
Категорија:Филмови на Ридли Скот
Категорија:Филмови со Ерик Бана
Категорија:Филмови од 2001 година
Шчара

**Шчара** (, ) — река во Белорусија и лева притока на реката Неман. Реката е долга 300 километри со сливно подрачје од 6730 км². Таа е петта најголема река во Белорусија.

Реката тече низ градот Слоним.

## Наводи

Категорија:Реки во Белорусија
Категорија:Притоки на Неман
Римски приказни

**„Римски приказни“** (италијански: *Racconti Romani*) — збирка раскази на италијанскиот писател Алберто Моравија од 1954 година.

## Содржина
Збирката ги содржи следниве раскази:
* Не истражувај
* Двојник
* Комедијант
* Возач на камион
* Мислител
* Акрепи
* Совршено злостроство
* На сила силеџија
* Пропаст на човештвото
* Пријатели без пари
* Бу, бу, бу
* Несреќен човек
* Тарзановата одмазда
* Ромоло и Ремо
* Болничарка
* Богатство

## За збирката
Збирката „Римски приказни“ се темели врз два елементи: прецизната слика на објективниот свет се соединува со егзистенцијалните и моралните проблеми на целата епоха. Затоа, неговите раскази се длабоко „римски“ и истовремено не се само „римски“. Од сведочењето за посебното тие преминуваат во сведоштво за општото, т.е. низ моралните, сентименталните и општествените проблеми на поединецот тие зборуваат за духовната пустош на една цела цивилизација, која е во знакот на конвенциите, формалностите и конструкциите. Неговиот стил е одраз на пластичноста на фантазијата, но и интимен јазик на мудроста и на зрелоста на интелектот. Ликовите во книгата се луѓе од крв и од месо, но и симболи, т.е. претставници на одделни делови од неговиот систем на идеи.

## Наводи

Категорија:Дела на Моравија
Категорија:Италијански раскази
Категорија:Книги на италијански јазик
Категорија:Книги од 1954 година
Тарзан

**Тарзан** — измислен лик од литературата и филмот.

## Ликот на Тарзан

## Филмови за Тарзан

## Тарзан како тема во уметноста и популарната култура
Тарзан се јавува како тема и вдахновение во делата од уметноста и популарната култура, како:
* „Тарзановата одмазда“ — расказ од збирката „Римски приказни“ на италијанскиот писател Алберто Моравија.
* „Тарзан е чукнат“ (англиски: *Tarzan's Nuts*) — песна на британската ска-група Меднес (*Madness*) од 1979 година.

## Наводи

Категорија:Ликови од книжевноста
Категорија:Филмски ликови
Враќањето на козите (роман)

**Враќањето на козите** — роман на македонскиот писател Луан Старова, објавен во 2016 година од страна на издавачката куќа „Три“. Книгата претставува продолжение на романот на Старова „Времето на козите“.

## Содржина
Романот започнува со осврт врз успехот на претходниот роман „Времето на козите“, со неговата книжевна слава и со книжевната и политичката биографија на авторот. Притоа, авторот прераскажува или наведува цитати за приемот на неговата претходна книга, ги пренесува оценките кај публиката во Франција итн. Потоа, романот продолжува со прераскажување на политичката, т.е. дипломатската кариера на авторот, наведувајќи моменти од меѓународното признавање на Македонија и воспоставувањето дипломатски врски со европските земји. Најпосле, преку двата главни лика, француските козари Андре Декостер и Жан Домек, се прикажуваат современите трендови во светскиот капитализам. Романот завршува така што одбраното стадо кози, донација од Франција, македонските политичари и стопанственици го распродаваат без да му се најде трагата.

## Осврт кон книгата
Во романот Старова успеал да вплете неколку различни книжевни стратегии и пристапи кон романескниот облик, задржувајќи го својот авторски стил. Притоа, романот се одликува со силен автореференцијален, т.е. автометатекстуален слој, бидејќи авторот се јавува како главен лик и раскажувач. Во него, Старова го користи стариот римски жанр, наречен „сотија“ во кој главниот лик (авторот) намерно се прави припрост и наивен и работите ги претставува од т.н. жабја перспектива. Исто така, романот претставува силна интелектуална критика на суровата стварност на македонската транзиција.

## Наводи

Категорија:Дела на Луан Старова
Категорија:Македонски романи
Категорија:Македонски дела од 2016 година
Категорија:Книги од 2014 година
Категорија:Појавено во 2016 година во Македонија
Нењутнова течност

**НеЊутнови течности** — течности кои се различни во каков било начин од Њутновите течности. Најчесто, на вискозност (мерка за отпорот на течностите кон деформирање. Таа претставува мерка за отпорот кој течноста го дава при истекување. На пр. водата има мала вискозност, а медот голема) на неЊутновите течности е зависна од стапката на смолкнување или историјата на стапката на смолкнување. Некои неЊутнови течности со независна вискозност на смолкнување, сепак, сè уште покажуваат нормални стрес-разлики или други неЊутнови однесувања. Многу солени работи и стопени полимери се неЊутнови течности. Многу често се наоѓаат материи како што се кечап, месо, паста за заби, боја, крв и шампон.

Кај Њутновите течности, односот помеѓу стресот и стапката на смолкнување е линеарна, константа на пропорционалност е коефициентот на вискозност. Во нењутнновите течности, односот помеѓу стрес на смолкнување и стапката на смолкнување е различен, па дури и може да биде временски зависен. Затоа, постојано коефициентот на вискозностот не може да се дефинира.

Иако концептот на вискозност е најчесто користен во течната механика, за да се одликуваат својствата на смолкнување на течност, може да биде соодветен за да се опишат неЊутновите течности.
### Осврт

### Смолкнато-задебелени течности

На вискозноста на смолкнато-задебелени течности, изгледа дека да се зголемува и брзината на смолкнување. Пченкарениот скроб растворен во вода е чест пример: кога се меша полека изгледа млечна, кога се меша силно се чувствува како многу слатка течност.

### Бингам-пластика

Течностите кои имаат линеарно стресно смолкнување бараат конечен стресен принос пред да почне да тече. Овие течности се нарекуваат Бингам пластика. Неколку примери се  паста за заби, мајонез, чоколадо, и сенф. На површината на Бингам пластиката може да држи врвови кога не се мрда.

Примери за неЊутнови течности:
     
* Сапун, козметика и паста за заби.
* Храна како путер, сирење, џем, кечап, мајонез, супа и јогурт.
* Природни супстанции како што се магма, лава, непцата, и екстракти, како што се екстракт од ванила.
* Биолошки течности како крв, плунка, сперма, слуз и синовијалната течност.
* Цементно млеко и хартија, емулзии, како мајонез итн.
 
### Пластелин

Пластелин е силиконски полимер врз суспензија која ќе тече, отскокнување, пауза или во зависност од стапката на вируси.

### Смола

Смола е цврст полимер. Кога ќе се стави во сад, тоа ќе тече бавно како течност за да одговара на контурите на својот сад. Ако се удри со поголема сила, ќе се разбие како цврста материја.

### Кечап

Кечапот е смолкната чиста течност. Смолкната чиста значи дека вискозноста на течностите се намалува со зголемување на напрегањето.

## Наводи


Категорија:Хидродинамика
Категорија:Механика на континуумот
Категорија:Хидромеханика
Категорија:Вискозност
Категорија:Полимери
Адвокатот со Линколн

**Адвокатот со Линколн** – американски филм, во режија на Бред Фурман. Главните улоги ги толкуваат: Метју Меконахи и Мариса Томеи.

## Содржина
Мајкл Халер, со прекар „Мик“, е итар адвокат од Лос Ангелес, кој работи од задното седиште на својот автомобил од марката „Линколн континентал“. Иако поголемиот дел од кариерата го поминал застапувајќи ситни криминалци, неочекувано добива голем случај, бранејќи го богатиот плејбој од Беверли Хилс, кој е обвинет за убиство.

## Наводи

Категорија:Филмови на англиски јазик
Категорија:Филмови со Метју Меконахи
Категорија:Филмови со Мариса Томеи
Категорија:Американски филмови
Категорија:Филмови од 2011 година
Мајкл Чимино

**Мајкл Чимино** (англиски: *Michael Cimino*) (1939, Њујорк – 2 јули 2016) – американски филмски режисер.
## Животопис
Мајкл Чимино е роден во Њујорк, во добро ситуирано уметничко семејство. Студирал уметност, дизајн и архитектура. Во 1996 година се повлекол од очите на јавноста и го продолжил животот пишувајќи романи.

## Творештво
Чимино започнал како режисер на скапи и раскошни телевизиски реклами. На почетокот на 1970-тите, заедно со Џон Милиус, го напишал сценариото за „Magnum Force“, вториот дел од серијалот за Валканиот Хари. Во 1974 година со режирал својот прв филм „Thunderbolt and Lightfoot“, акциона комедија со Клинт Иствуд и Џеф Бриџис во главните улоги. Сепак, славата ја стекнал со филмот „Ловец на елени“, кој се смета за еден од најзначајните американски филмови од 1970-тите. Филмот добил пет награди „Оскар“, а Чимино се здобил со можноста да снима високобуџетски филмови. Како резултат на тоа, во 1980 година го режирал филмот „Порта на рајот“, епски вестерн којшто се смета за едно од најголемите комерцијални фијаска во историјата на филмот, со што го турнал студиото „Јунајтед артистс“ (*United Artists*) во стечај. Потоа, Чимино снимил уште четири филма, а напишал и околу 20 сценарија кои останале нереализирани, а во 1996 година се повлекол од филмот.

## Наводи

Категорија:Американски режисери
Категорија:Починати во 2016 година
Категорија:Родени во 1939 година
Категорија:Добитници на Златен глобус
Живко Мукаетов

мини|Живко Мукаетов
**Живко Мукаетов** — македонски стопанственик и раководител, директор на фармацевтското претпријатие „Алкалоид“.

## Животопис
Во 1998 година, Живко Мукаетов ги завршил постдипломските студии по маркетинг и менаџмент во Лондон.
## Менаџерска кариера
Менаџерската кариера на Мукаетов започнала во септември 1999 година, кога бил поставен за раководител на проектот за маркетинг и пропаганда во „Алкалоид“, а во 2003 година бил назначен за директор на маркетинг и продажба на профитниот центар во Франција. Мукаетов бил и член на одборот на директорите на организацијата „Македонија 2025“. Во 2017 година, во рамките на одбележувањето на 95-годишнината од основањето на Стопанската комора на Македонија бил формиран Македонско-српски деловен совет, а за негов прв претседател бил назначен Живко Мукаетов.

## Награди
* 2021 - Орден за заслуги за Македонија 

## Наводи

Категорија:Македонски стопанственици
Категорија:Носители на Орденот за заслуги за Македонија
Договор за отстапување на побарување

**Договор за отстапување на побарување** – е договор меѓу две страни со кој едната страна (отстапувач) се согласува определено достасано но ненаплатено побарување да му го отстапи на некој свој доверител (примач). Со договорот за отстапување, првата страна (отстапувачот) може навремено и брзо да ја исполни својата обврска кон некој доверител, додека интересот на втората страна (примачот) лежи во тоа што го прима побарувањето со сите негови права (камата, казнена камата итн.). Исто така, интерсот на примачот се состои од тоа што износот на отстапеното побарување вообичаено се намалува за одреден процент (од 5 до 15%) во корист на примачот.

## Договорот за отстапување на побарување во македонското право
Во Македонија, договорот за отстапување е регулиран со Законот за облигационите односи, чиј член 424 пропишува дека доверителот може да склучи договор со трето лице на кого му го пренесува своето побарување, освен она чие пренесување е забрането со закон или кое е врзано за личноста на доверителот или кое според својата природа е спротивно на пренесувањето. Притоа, договорот за пренос на побарувањето нема дејство ако доверителот и должникот се договориле дека побарувањето не може да се пренесе на трето лице или дека не може да се пренесе без согласност на должникот. Сепак, законот пропишува дека за пренос на побарувањето не е потребна согласност на должникот, иако пренесувачот има обврска да го извести за извршеното отстапување. Врз основа на договорот за пренос на побарувањето, врз примачот на побарувањето преминуваат и сите споредни права, како што се: залогот, хипотеката, правото на камата, договорната казна итн. Исто така, се претпоставува дека достасаните а ненаплатени камати се пренесуваат врз примачот на побарувањето.

Во членот 432 од Законот за облигационите односи е пропишан и договорот за отстапување наместо исполнување или наплатување. Со првиот договор, наместо да ја исполни својата договорна обврска, должникот може да отстапи некое свое побарување (целосно или делумно), со што се смета дека ја исполнил обврската. Кај вториот вид договор, кога должникот ќе отстапи свое побарување наместо да ја исплати обврската, тогаш неговата обврска згаснува само кога примачот на побарувањето ќе успее да го наплати отстапеното побарување. Ако со договорот се отстапува побарување што се наоѓа во извршна постапка, тогаш договорот се солемнизира кај нотар при што треба да се достави оригинал или заверен препис на извршната исправа (решение, пресуда, судско порамнување, вонсудска спогодба итн.). Потоа, со допис се известува извршителот и му се доставува примерок од договорот за отстапување.

## Наводи

Категорија:Облигационо право
Прва ресенска парохија

**Прва ресенска парохија** — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата опфаќа дел од градот Ресен со градската црква „Св. Ѓорѓи“ како седиште на парохијата и селата Дрмени, Цапари, Српци, Рамна, Лера, Доленци, Кажани, Ѓавато, Маловиште и Гопеш. Старешина на парохијата е протојереј Љупчо Атанасов (сос. 2016).

## Цркви

Ова е список на црквите во парохијата. Можно е списокот да е нецелосен.

## Поврзано
* Ресенско архијерејско намесништво

## Наводи

## Надворешни врски


Категорија:Ресенско архијерејско намесништво
Категорија:Парохии на МПЦ
Грачаница (Босна и Херцеговина)

**Грачаница** — град и општина во североисточниот дел на Босна и Херцеговина, како дел од Тузланскиот кантон. Според податоците од пописот во 2013 година, Грачаница има 13.400 жители.

## Историја

Грачаница првпат се споменува во османлиските извори во 1528 година. Селото припаѓало на нахијата Соко, и било познат по рудникот за железо.

Првобитната населба Грачаница се наоѓала на денешнното место Драфничи. Во 1548 година Грачаница добил статус на град. Значителен развој градот доживеал во крајот на 17 век, во времето на Ахмед-паша Будимлија, кој го изградил џамија, амам и саат-кулата.

Во 18 век бил изграден и водовод. Грачаница во 1879 година имала 613 куќи и 3012 жители.

## Клима

Просечната температура во јануари е 1,8&nbsp;°C, а во текот на јули 23,3&nbsp;°C .

## Население

## Надворешни врски

* Official site
* Gracanica online community site
* Gračanički Glasnik 
* Selo Buk, Općina Gračanica 

Категорија:Градови во Босна и Херцеговина
Основен суд Кавадарци

мини|300п|десно|Поглед на основниот суд

**Основен суд Кавадарци** — суд со основна надлежност сместен во градот Кавадарци и го опфаќа подрачјето на општините Кавадарци и Росоман. Воедно, овој суд има и проширена надлежност за подрачјето на судовите во Кавадарци и Неготино, што ја стекнал во 2020 година. Дотогаш, судското подрачје на судовите во Кавадарци и Неготино припаѓал на судот во Велес.

Судот во Кавадарци ја извршува судската власт во прв степен во рамките на гореспоменатите општини. Основниот суд во Кавадарци одлучува за сите дела во прв степен по кривични дела и прекршоци извршени на подрачјето на општините.

## Историја

Основниот суд во Кавадарци, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

## Внатрешна организација

Судот е сместен во зграда на приземје и спрат, со локација на адреса ул. Нов Белград бр. 16 во градот Кавадарци.

Основниот суд во Кавадарци е поделен на пет одделенија: приемно, граѓанско, прекршочно, кривично и извршно одделение.

### Претседатели на судот

Од неговото основање во 1945 година, претседатели на ОС Кавадарци биле следниве:

* Глигор Даскалов (1945-1947)
* Ристо Талевски (1945-1955)
* Александар Мишев (1956-1960)
* Миле Ѓорѓиевски (1960-1967)
* Драги Каровски (1967-1976)
* Димитар Манчев (1978-1986)
* Мирослав Маневски (1986-1997)
* Стојан Бојков (1997-2001)
* Јордан Дафков (2001-2005)
* Лазар Нанев (2006-2010)
* Зоран Јосифовски (2010-2014)
* Зоран Јосифовски (2015-2019)
* Лазар Нанев (2019-денес)

## Поврзано
* Основни судови со основна надлежност во Македонија

## Наводи

## Надворешни врски
* 

Категорија:Судови во Македонија
Категорија:Згради и градби во Кавадарци
Челепински Врв

**Челепински Врв** — планински врв на Шар Планина висок 2.554 метри. Се наоѓа во предлот наречен Челепино кој е сместен по сртот на главното шарпланинско било на кое се наоѓа границата меѓу Македонија и Косово, непосредно во западен правец над Боговињското Езеро. Самиот врв се наоѓа на карпест гребен чија надморска височина се движи помеѓу 2544 и 2487 метри. На север од него по сртот се наоѓа гребенот со врвовите Трапезица и Џинибег, додека кон југ продолжува и се поврзува со Рудока со разгранување кон Бориславец (Брустовец) на југоисток. Во негова близина постојат силен извор со двете Челепински езера.
## Галерија


File:Челепински врв на Шар Планина 01.jpg|Поглед на Челепинскиот Врв и источната падина на гребенот Челепино
File:Челепински врв на Шар Планина 02.jpg|Поширок поглед на Челепински Врв и гребенот Челепино
File:Челепински врв на Шар Планина 03.jpg|Поглед кон Челепино од Боговињското Езеро


Категорија:Врвови во Македонија
Категорија:Шар Планина
Тешањ

**Тешањ** — град и општина во северниот дел на Босна и Херцеговина, како дел од Зеничко-добојскиот кантон. Според податоците од пописот во 2013 година, Тешањ има 5.531 жител.

## Историја

Сегашното име на градот за првпат се споменува во 1461 во повелбата на кралот Стефан Томашевиќ до неговиот чичко Радивој Остојиќ.

Во периодот од втората половина на 15 век и првата половина на 16 век, историјата на Тешањ била прилично хаотична. Босна била на местото каде најчесто била границата помеѓу Отоманското Царство и Унгарското Царство. Поради тоа, регионот често бил освојуван од двете страни.
 
Од 1512 година Тешањ билбил вклучен во територијата на Отоманското Царство за неколку векови. Со доаѓањето на Османлиите во Босна во 15 век, голем дел од месното население го прифатил исламот.  Во времето на Гази Ферхад-паша, градот доживеал економски развој и била изградена Ферхадиевата џамија (1563), која сѐ уште се наоѓа во стариот дел на градот. Гази Ферхад-бег починал во 1568 и бил погребан во дворот на џамијата.

Периодот на австриската окупација донесел прозападно уредување на градот. Во текот на овој период биле изградени градски патишта, зградата на општината, училишта, аптеки и болници. Во овој период бил отворен и првиот хотел во градот.

Од 1929 до 1941 година, Тешањ бил дел од Врбаска бановина на Кралството Југославија.

## Знаменитости
* Чаршиска џамија
* Старата куќа на семејството Еминагиќ. Таа е најстарата куќа во Тешањ и се смета дека била изградена на крајот на 17 век. 
* Тешањската тврдина. Во стариот дел на градот се наоѓа Тешањската тврдина, која била центар на економскиот и културниот живот на Тешањ. Во центарот на градот била развиена трговијата во текот на XVII и XVIII век, кога имало 40 продавници. 
* Саат-кула. Таа била изградена во 17 век. Од вкупно 21 кули кои биле изградени во Босна и Херцеговина, оваа кула е една од четирите кои сѐ уштепостојат. Таа е висока 18,5 метри. 
* Гробот на поетот Муса Ќазим Чатиќ. Се наоѓа на гробиштата „Објешеница“ во центарот на градот. И покрај тоа што тој е роден во Оџак во 1880 година, тој целиот свој живот го посветил на градот Тешањ, каде што починал во 1915 година.
* Католичка црква на Св. Петар и Павле

## Население

## Надворешни врски
*Official website

Категорија:Градови во Босна и Херцеговина
Втора македонска кошаркарска лига 2016/17

**Втората македонска кошаркарска лига 2016/17** било 25. издание на Втората македонска кошаркарска лига. Сезоната започнала на 5 ноември 2016 година, а завршила на 3 мај 2017 година. Во оваа сезона првак бил Гостивар 2015.

## Екипи

1 Академија ФМП, Радовиш, Феникс 2010, Црн Дрим и Шкупи добиле вајлд карта заради пополнување на Втората лига.

2 Карпош Соколи 2000 (II) еден натпревар одиграл во салата Негорски Бањи во Гевгелија како домашна екипа.

3 Радовиш еден натпревар одиграл во салата Негорски Бањи како домашна екипа.

4 Феникс 2010 еден натпревар одиграл во салата Шабан Трстена како домашна екипа.

## Табела

1 Шкупи добил вајлд карта заради пополнување на Првата лига за следната сезона.

2 Ангели бил казнет со одземање на 1 бод поради неодигрување натпревар против Гостивар 2015.

3 Феникс 2010 бил казнет со одземање на 1 бод поради неодигрување натпревар против Црн Дрим.

Извор: Македонска Кошаркарска Федерација преку web.archive.org

## Поврзано
* Прва македонска кошаркарска лига 2016/17
* Куп на Македонија 2017

## Наводи

## Надворешни врски
* Втората лига на страницата на МКФ 
* Сезоната 2016/17 на старата страница на МКФ 

2017
Категорија:Спортот во Македонија во 2016 година
Категорија:Спортот во Македонија во 2017 година
Матео Ренци

мини|Матео Ренци
мини|Барак Обама и Матео Ренци 2015
мини|Владимир Путин и Матео
**Матео Ренци** (италијански: *Mateo Renzi*) – италијански политичар.

## Животопис

## Политичка кариера
Ренци остварил брз подем во политиката. Во 2004 година, на возраст од 29 години, станал претседател на Покраината Фиренца, а во 2009 година бил избран за градоначалник на Фиренца. Тогаш почнал да напредува кон врвот на Демократската партија на Италија и во 2013 година станал нејзин претседател. Веднаш потоа, на почетокот до 2014 година, на возраст од 39 години, Ренци станал најмладиот премиер во историјата на Италија. Како премиер, тој направил бројни рефомри што ја стабилизирале Италија по Глобалната финансиска криза. Исто така, по двегодишни политички борби, во 2016 година, тој успеал да го истурка својот предлог за реформи на изборниот систем, со што обезбедил услови за одржување на референдум по тоа прашање.

## Наводи

Категорија:Италијански политичари
Категорија:Премиери на Италија
Категорија:Луѓе од Фиренца
Категорија:Живи луѓе
Категорија:Родени во 1975 година
Езерска Река (Шар Планина)

**Езерска Река** — река во Македонија која претставува изворишна челенка од која настанува Боговињска Река. Извира од неколку помали изворчиња под Езерски Рид високо на Шар Планина, каде потоа ги собира истечните води од изворите и потоците кои истекуваат од Челепински Врв и Бело Езеро, од каде се влева и протечува низ Боговињското Езеро, по што истекува од него и продолжува да тече во источен правец сè до месноста Јаворица каде се составува со Слапска Река и продолжуваат да течат под заедничкото име Велика, а потоа и под главното име Боговињска Река.

## Галерија

File:Боговињско Езеро 13.jpg|Течението на Езерска Река до нејзиното влевање во Боговињското Езеро
File:Езерска-Боговињска Река.jpg|Течението на Езерска Река по истекувањето од Боговињското Езеро
|Езерска Река недалеку по истекувањето од Боговињското Езеро


Категорија:Реки во Македонија
Каљаја

**Каљаја** — возвишение и планински врв на планината Караџица на масивот Мокра. Се наоѓа веднаш на источната и југоисточната страна над селото Црн Врв, а неговата северна и западна падина до самиот врв се целосно обраснати со густа зимзелена и во помала мера листопадна букова шума, поради што од далеку има темна-црна боја, заради што најверојатно селото во неговото подножје го добило името Црн Врв. Претставува, возвишение на вододелницата помеѓу долините на Маркова и Кадина Река кое е продолжение на огранката кој од главното било на Караџица се испушта кон североисток почнувајќи со врвовите и месностите Пепелјак и Драчевски Рид. Има правец на протегање од југозапад кон североисток, при што на неговото југозападно подножје е преслапот и месноста Бразда (Салаково) каде во минатото Крали Марко ја прокопал браздата (јазот) со кој пуштил вода од Кадина во Маркова Река за својот манастир и каде се наоѓал збегот во кој живееле семејствата од Драчево, а од североисточната страна е преслапот и месноста Празни Торба. Највисоката надморска височина му изнесува 1710 метри, а по зарамнетиот врв кој има издадена стратешка поставеност се наоѓаат и котите 1704, 1711, 1694, 1712, 1668 и 1675 метри. Поради својата стратешка поставеност на него во минатото постоело утврдување тврдина, за што сведочи и неговото име Каљаја. На самото место Каља има остатоци од ѕидови, а месното население верува дека тука имало „старовремски град“ , за кој се претпоставува дека е од римско време.

## Галерија

File:Калаја-Бразда-Салакова 01.jpg|Поглед на возвишението и врвот Каљаја со преслапот Бразда (Салаково) во подножјето
File:Калаја-Бразда-Салакова 02.jpg|Поглед на возвишението и врвот Каљаја 
File:Калаја-Бразда-Салакова 03.jpg|Поглед на возвишението и врвот Каљаја со преслапот Бразда (Салаково) во подножјето


## Наводи

Категорија:Врвови во Македонија
Сребреник (град)

**Сребреник** — град и општина во североисточниот дел на Босна и Херцеговина, како дел од Тузланскиот кантон. Најблискиот град од Сребреник е градот Тузла кој се наоѓа северозападно. Според податоците од пописот во 2013 година, Сребреник има 7.163 жители.

## Историја

Сребреник во историјата за првпат се споменува во 1333 година. Првите пишани документи за постоењето на овој град се доаѓаат од Повелбата на Стефан II Котроманиќ, кој како босански бан ги отстапил на Република Дубровник градовите Стон и Пељешац, отворајќи ги трговските патишта на Дубровник кон Босна.

Во тоа време Сребреник бил главен град на средновековна Босна со која владееле династијата Котромановиќ. Во тоа време Босна се простирала на територијата од Савс на север, Задар и Книн на запад и Херцег Нови на југоисток. Унгарскиот кралот Матијаш Корвин во октомври 1464 со својата војска извршил инвазија во североисточна Босна и го освоил Сребреник. Во овој дел била формирана бановина на чело со Никола Иљочки.

## Географија

Сребреник се наоѓа во долината на Тиња, на патниот и железничкиот правец Брчко-Тузла-Сараево. Просечната надморска височина е 199 метри, на подрачјето на општината е 249&nbsp;км2. Во оваа област во 1991 година живееле 40.796 луѓе. Општина Сребреник е опкружена со планинските масиви и Мајевице и Требаве. Населението во градот и околните села главно се занимаваат со сточарството и овоштарство.

## Население

## Спорт

Во градот се наоѓа и седиштето на фудбалските клубови ОФК Градина кој настапува во Првата фудбалска лига на Босна и Херцеговина. ОФК Градина своите домашни натпревари ги игра на Градскиот стадион кој има капацитет од 5.000 гледачи. ОФК Градина бил основан во 1953 година и како најголем успех го има постигнато во сезоната 2011-12 кога бил шампион како дел од Босанската фудбалска лига.

Освен фудбалскиот клуб, во градот се наоѓаат и седиштата на КК Сребреник, ОК Сребреник и РК Сребреник 04.

## Надворешни врски
* Official Website (босански)

Категорија:Градови во Босна и Херцеговина
Теслиќ

**Теслиќ** — град и општина во северноцентралниот дел на Федерација Босна и Херцеговина, како дел од Република Српска. Според податоците од пописот во 2013 година, Теслиќ има 7.518 жители.

## Историја

Градот бил основан во текот на 19 век со започнувањето на индустријализација на Босна и Херцеговина. Главни индустрии во градот се производи од дрво и хемиската индустрија. Долго време пред Теслиќ да започне економски да се развива, во регионот постоело село наречено Чечава и се смета дека е едно од најстарите населени места во регионот, од 10 век.

Од 1929 до 1941 година, Теслиќ беше дел од Врбаска бановина на Кралство Југославија.

Денеска индустријата се заснова главно на производство на дрво, млеко, облека, телекомуникации, електроиндустрија, метална индустрија и градежништво.

## Население

## Туризам

Теслиќ е исто така познат како туристичко одредиште, главно поради Бања Вручица, лековита бања за лекување на кардио-васкуларни заболувања. Комплексот се состои од пет хотели со капацитет од над 1000 легла.

## Наводи

## Надворешни врски

*Teslić municipality Official Website 
*Teslić page on Facebook
*Teslić YahooGroup!
*Teslic.ch 

Категорија:Градови во Босна и Херцеговина
Градачац

**Градачац** — град и општина во североисточниот дел на Босна и Херцеговина, како дел од Тузланскиот кантон, околу 40 километри јужно од реката Сава. Градовите Босански Шамац и Модрича се наоѓаат во близина Градачац. Според податоците од пописот во 2013 година, Градачац има 13.474 жители.

## Историја
thumb|десно|220п|Хусеиновата џамија
[thumb|десно|220п|[Тврдина Градачац]]

Регионот на Градачац за првпат се споменува во 1302 година, додека првите пишани документи датираат од 1465 година. Градот станал дел од Отоманското Царство во 1512 година. Како нахија бил забележан во еден дефтер од 1533 година.

Во 1701 година на населбата и бил даден статус на паланка (град). Така градот станал седиште на воениот капетан во 1710 година. Началниците на семејството Градашчевиќ биле најодговорни во развојот на градот, и најпознатиот од нив, Хусеин Градашчевиќ бил предводник на Големото босанско востание во 1831 година.

Од 1929 до 1929 година, Градачац бил дел од Врбаска бановина.

Градот бил на неколкупати бомбардиран за време на Босанската војна од 1992-1995 година.

## Географија

Градачац се наоѓа на надморска височина од 129 метри, на реката Градашница помеѓу падините на планината Мајевица и Требаве. Градовите Босански Шамац и Модрича се наоѓаат во близина Градачац.

## Население

## Стопанство

Во градот индустријата се засновува на обработка и производство на текстил, хемиски производи и храна. Градачац е местото каде што се одржува традиционалниот меѓународен саем за сливи. На саемот од 2015 година присуствувале 250 презентери од Босна и Херцеговина, Хрватска, Србија, Словенија, Германија, Турција и Унгарија. Една од поголемите локални компании е „Кула“, која е основана во 1960 година како мала локална фабрика за производство на облека. Денес Кула е модерна компанија со 700 вработени и годишно производство од 300.000 парчиња.

## Образование

Во градот постојат две средни училишта и седум основни училишта.

## Туризам

Во градот се наоѓа тврдината чии ѕидини се високи 18 метри. Тврдината била изградена помеѓу 1765 и 1821 година. Кулата била изградена во 1824 година од страна на Хусеин Градашчевиќ на темелите на тврдината која претходно била изградена од страна на Римјаните. Хусеиновата џамија била изградена во 1826 година.

Првиот спа објект бил изграден во Градачац во 1882 година. Температурата на водата е 29.30˚C,  пронајдена на длабочина од 286 метри. Во оваа област во близина се наоѓаат двете езера Хазна и Видара. Двете езера биле изградени како дел од проектот за заштита на градот од поплави.

## Спорт

Во градот се наоѓа и седиштето на фудбалскиот клуб ФК Ѕвезда Градачац кој настапува во Првата фудбалска лига на Босна и Херцеговина. ФК Ѕвезда Градачац своите домашни натпревари ги игра на стадионот Бања Илиџа кој има капацитет од 5.000 гледачи. ОФК Градина бил основан во 1922 година.

Освен фудбалскиот клуб, во градот се наоѓа и седиштето на РК Градачац.

## Надворешни врски
* Gradacac.com 
* Official Site 
* gradacac.net 
* Gradačački Info Portal 


Категорија:Градови во Босна и Херцеговина
Лукавац

мини|Поглед кон плоштадот во градот
**Лукавац** — град и општина во североисточниот дел на Босна и Херцеговина, како дел од Тузланскиот кантон. Според податоците од пописот во 2013 година, Лукавац има 12.490 жители.

## Историја

Во близина на градот биле пронајдени остатоци од бронзено време, што укажува дека овој регион бил населен уште во праисторијата.

Името на Лукавац за првпат во пишаните документи се споменува во 1528 година како Горнен и Долен Лукавац, додека во пописот во 1885 се нарекува Турски Лукавац и Српски Лукавац.

## Наводи

## Надворешни врски
*Official site
*Gradski info portal 
*Novosti iz Lukavca
*Škola stranih jezika the West u Lukavcu 
*Dean Ibrahimagić - stalni sudski tumač za engleski jezik u Lukavcu 
*Lukavac Danas - nezavisni medij iz Lukavca 
*Lokalna radio-televizijska stanica
*Izrada reklama Lukavac
*Autoskola Lukavac

Категорија:Градови во Босна и Херцеговина
Payday 2

***Payday 2*** е акциона видео игра во прво лице, направена од компанијата Оверкил Софтвер и издадена од компанијата „505 Игри“. Играта е продолжение на играта *Payday: The Heist*, објавена во 2011 година. Таа беше објавена на 13 август 2013 за Microsoft Windows, PlayStation 3 и Xbox 360. Подобрена верзија на играта, со поднаслов *Crimewave Издание*, беше објавена и за PlayStation 4 и Xbox Еден во јуни 2015 година (на 12 јуни во Велика Британија и Европа и на 16 јуни во Северна Америка).

Две години по случувањата во претходната игра, нова банда доаѓа во Вашингтон, D.C. област во која тие ограбуваат банки. Играчот ја презема контролата на еден од шеснаесете членови од бандата и самиот вооружен напад, со најмногу две ПИ играчи, како и четири играчи во кооперативна игра, или некоја комбинација на претходните.Мисиите вклучуваат ограбување банки, продавници за накит, и оклопни возила, производство и дистрибуција на наркотични средства, крадење на прототипови,крадење на уметности и артефакти, местење на изборите и кадрирање корумпирани политичари, борби со сопернички банди, влегување во платени основи, и ФБИ установи, спроведување на заштита на ракети, и криумчарење на оружје и јадрени оружја. Играта се разликува од претходните од страна што на играчот му овозможува многу повеќе прилагодување на играчот и многу повеќе мисии.

На придружната веб-серија е произведена за промовирање на игра. игра беше профитабилна од пред-нарачки сам и доби позитивни критики. *Payday 2: Crimewave Издание* кое нуди подобрена графика, нови содржини и сите претходни DLCs, беше објавен на 12 јуни 2015 година за PlayStation 4 и Xbox.

## Наводи

Категорија:Видеоигри со здружена игра
Категорија:Пукачки игри од прво лице
Категорија:Игри за Линукс
Категорија:Групни семрежни игри
Категорија:Видеоигри со организиран криминал
Категорија:Игри за PlayStation 3
Категорија:Видеоигри со прикривање
Категорија:Продолженија на видеоигри
Категорија:Видеоигри од Шведска
Категорија:Игри за Windows
Категорија:Игри за Xbox 360
Втора ресенска парохија

**Втора ресенска парохија** — македонска православна парохија, дел од Ресенското архијерејско намесништво на Преспанско-пелагониската епархија на МПЦ - ОА. Парохијата опфаќа дел од градот Ресен со градската црква Св. Ѓорѓи како седиште на парохијата и селата Царев Двор, Езерани, Лавци, Перово, Покрвеник, Прељубје, Волкодери, Шурленци, Стење, Коњско, Лескоец и островот Голем Град. Старешина на парохијата е протојереј Сотир Гочевски (сос. 2016).

## Цркви

Ова е список на црквите во парохијата. Можно е списокот да е нецелосен.

## Наводи

*
Биурет

**Биурет** е хемиско соединение со хемиска формула C2H5N3O2.  Познато е и како **карбамилуреа**.

Терминот „биурет“ исто така опишува фамилија на органски соединенија со функционална група -(HN-CO-)2N-. Така, диметил биурет е CH3HN-CO-NR'-CO-NHCH3.

## Наводи

Категорија:Функционални групи
Оревокршачка

мини|Сцена од претставата во 1892 година
***Оревокршачка*** ( / *Shchelkunchik, Balet-feyeriya*; ) е балет во два чина, првично кореографијата била на Мариус Петипа и Лев Иванов со партитура на Петар Илич Чајковски (оп. 71). Либретото е адаптирано од приказната на Хофман *Оревокршачката и глувчето цар*. Премиерата била во Мариински театар во Санкт Петербург во недела, на 18 декември 1892, заедно со операта на Чајковски, „Јоланта“.

Иако не постигнала некој значаен успех, сепак дваесет минутниот дел што Чајковски го извлекол од балетот, постигнал успех. Од крајот на 1960-те години, балетот *Оревокршачка* ужива огромна популарност, а денес се изведува од страна на голем број балетски ансамбли, главно за време на Божиќ, особено во Северна Америка.

Оваа партитура на Чајковски станала една од неговите најпознати композиции. Меѓу другото, партитурата е позната поради употребата на челеста, инструмент што композиторот веќе го користел во својата помалку позната балада *Војводата*.

## Создавање на балетот
По успехот на *Заспаната убавица* во 1890 година, Иван Всеволошки, директорот на Царскиот Театар, го ангажирал Чајковски да осмисли програма со опера и балет. За операта било решено да биде *Јоланта*. За балетот, Чајковски решил повторно да соработува со Мариус Петипа, со кого соработувал на *Заспаната убавица*. Материјалот што го одбрал Петипа бил адаптација на приказната на Хофман *Оревокршачката и глувчето цар* која ја направил Александар Дима под наслов *Приказната за Оревокршачката*. Заплетот на приказната на Хофман (и на адаптацијата создадена од Дима) бил во голема мера поедноставен како балет од два чина. Приказната на Хофман содржи делови со сеќавања за тоа како принцот бил претворен во Оревокршач. Ова не било вметнато во балетот.

Петипа му подготвил на Чајковски детални инструкции за составот на секој број, за темпото и за бројот на барови. Работата на овој балет Чајковски ја прекинал за време од дваесет и пет дена, додека престојувал во САД, каде подготвувал концерти за отворањето на Карнеги Хол. Делови од балетот *Оревокршачка*, Чајковски ги компонирал во Руан, Франција.

## Наводи

Категорија:Балети од Петар Илич Чајковски
Мупироцин

**Мупироцинот** е антибиотик. Се користи локално (топично), и е ефикасен против Грам-позитивни бактерии, вклучувајќи и метицилин-резистентен стафилококус ауреус (МРСА).

Мупироцинот **не делува** против грам-негативни бактерии, ентерококи, повеќето анаеробни бактерии, микобактерии, микоплазми, хламидија, квасци и габи.

Првпат бил изолиран од бактеријата *[[Pseudomonas fluorescens]]*.

### Механизам на дејство
Мупироцин се врзува селективно за бактерисикиот ензим изолеуцил-тРНА-синтетаза и со тоа спречува вградување на аминокиселината изолеуцин во бактериските белковини. Овој механизам на дејство се разликува од оној на другите антибиотици и затоа не доаѓа до вкрстена резистенција.

### Индикација
-Бактериски инфекции на кожата и рани, како на пример фоликулитис, фурункулоза или инфицирани декубитус-рани.

-Истребување на S. aureus од пределот на носот.

Категорија:Антибиотици
Категорија:Масни киселини
Категорија:Карбоксилатни естри
Категорија:Неопходни лекови според Светската здравствена организација
Категорија:Епоксиди